Bilanțul vaccinării. Puțin peste 4.000 de români vaccinați în ultimele 24 de ore.
4.022 persoane au fost vaccinate în ultimele 24 de ore, conform statisticii realizate de Comitetul Naţional de Coordonare a Activităţilor privind Vaccinarea împotriva COVID-19. În total, 9.814.736 de doze au fost administrate de la debutul campaniei. Au fost raportate 2 reacții adverse.
Din cele 4.022 persoane vaccinate în ultimele 24 de ore, 2.736 au primit prima doză de vaccin, iar 1.286 cea de-a doua doză.De la începutul campaniei de vaccinare în România, au fost administrate 9.814.736 de doze. Dintre acestea, 5.165.742 de persoane au primit ambele doze de vaccin.În ceea ce privește reacțiile adverse, în ultimele 24 de ore au fost raportate 2, dintre care 1 la vaccinul Pfizer și 1 la Johnson&Johnson.În total, de la începutul campaniei, au fost înregistrate în țară 17.030 de reacții adverse: 8.441 la Pfizer, 2.023 la Moderna, 6.148 la AstraZeneca și 418 la Johnson&Johnson.Vaccinul Pfizer se administrează în România din 27 decembrie 2020, cel de la Moderna din 4 februarie 2021, cel de la AstraZeneca din 15 februarie 2021, iar cel de la Johnson&Johnson din 4 mai 2021 și este în doză unică.CNCAV precizează că 62 reacții adverse sunt în curs de investigare.